kardosdrur/scandi-wiki huggingface dataset:
Rasmus Berthelsen

Rasmus Storm Josva Berthel Berthelsen (10. juli 1827 i Sisimiut – 4. januar 1901) var en grønlandsk lærer, digter, komponist og redaktør. 

Han blev uddannet som lærer ved Godthaab Seminarium i 1849 og debuterede som digter i 1855. Han er mest kendt for digtet Guuterput qutsinnermiu fra 1858. 

Gennem 1800-tallet, da Grønland var en dansk koloni, var danskerne splittet i synet på, om grønlænderne skulle skærmes for dansk og europæisk indflydelse. Mange mente, at de burde skærmes for at kunne bevare deres identitet. Den danske administrator Hinrich Rink var en af forkæmperne for dette. Berthelsen, som var født grønlænder, havde arbejdet sammen med Rink, men blev et "offer" for dette syn. Til trods for mange års ansættelse ved Godthaab Seminarium (i dag Ilinniarfissuaq) fik han aldrig nogen anden titel end hjælpelærer. 

Berthelsen var også den første redaktør af Grønlands første avis Atuagagdliutit, der blev grundlagt i 1861 af Hinrich Rink.

Eksterne henvisninger 

Danske litteraturpriser
TijdSchrift voor Skandinavistiek
Billeder på arktiskebilleder.dk 

Digtere fra Grønland
Chefredaktører fra Grønland
Lærere fra Grønland
Komponister fra Grønland
Danskere i 1800-tallet
Fonogram

Et fonogram er et lagringsmedie for lydsignaler. Et fonogram gør det muligt at indspille, lagre og afspille lyd.

Eksempler på fonogrammer 
 Fonografcylinder
 Grammofonplade
 CD
 Spolebånd
 Kassettebånd
Hyundai Terracan

Hyundai Terracan (type HP) var en fra slutningen af 2001 til efteråret 2006 bygget personbilsmodel fra den sydkoreanske bilfabrikant Hyundai Motor. Modellen var udviklet af Hyundai selv som mellemstor offroader og afløste Galloper. Hvor Galloper var baseret på Mitsubishi Pajero L040, var Terracan, som kun fandtes som femdørs, baseret på dens efterfølger, Mitsubishi Pajero V20.

Efter at modellen i september 2004 fik et facelift, blev produktionen i Sydkorea indstillet i oktober 2006. Den i maj 2009 introducerede SUV ix55 betragtes som efterfølger for Terracan.

I Kina blev Terracan bygget frem til sommeren 2008 under varemærket Huatai-Hyundai. Modellen bygges stadigvæk af Rongcheng Huatai Automobile i Beijing på licens under navnet Hawtai Terracan T9.

Teknik 
Hyundai Terracan var ligesom forgængeren bygget på en chassisramme. Hvor baghjulsophænget var udført som en stiv aksel, var forhjulene ophængt enkeltvis.

Som motor solgtes i Danmark den foran på langs monterede, fra Kia Carnival hentede 2,9-liters firecylindrede dieselmotor med commonrail-indsprøjtning. Den ydede frem til faceliftet i 2004 110 kW (150 hk) og derefter 120 kW (163 hk). Der fandtes også en 3,5-liters V6-benzinmotor med 143 kW (195 hk), og på andre markeder en 2,5-liters dieselmotor uden commonrail-indsprøjtning med 74 kW (100 hk). De to sidstnævnte motorer var modificerede licensudgaver af Mitsubishi-motorer. Den licensbyggede Hawtai Terracan T9 er udstyret med en firecylindret 2,4-liters benzinmotor direkte fra Mitsubishi.

Kraftoverførslen kunne foregå ved hjælp af enten en femtrins manuel gearkasse eller en firetrins automatgearkasse og en fordelergearkasse.

Tekniske specifikationer 
Tekniske data Hyundai Terracan (2001–2006)

Litteratur 
 Automobil Revue, katalog 2003 og 2005 (på tysk og fransk)
 Hyundai Terracan instruktionsbog. Hyundai Motor Corporation, 5. oktober 2001 (på svensk)

Kilder

Eksterne henvisninger 

Terracan
Offroadere
Baghjulstrukne biler
Biler introduceret i 2001
Biler fra 2000'erne
Stationcars
Al-Mansura

al-Mansura arabisk, ‏المنصورة, også kaldt Mansura, er en by i det nordøstlige Egypten i Nildeltaet og provinsen ad-Daqahliyyas hovedstad. Den ligger ca. 120 kilometer fra Kairo på Nilens østlige bred og har  indbyggere. Dermed er den efter Kairo, Alexandria og Port Said en af de største byer i Egypten.

al-Mansura er et vigtig erhvervs og produktionsområde, som fremstiller tekstiler og næringsmidler. Byen er sæde for et universitet (grundlagt 1972) og et polyteknisk institut.

Historie 
Mansura blev grundlagt 1219 af Saladins bror, Abu-Bakr Malik al-Adil. 1250 var byen skueplads for slaget vid Mansura i i forbindelse med syvende korstog. I slaget sejrede den muslimske hær over den af den senere franske konge Ludvig den Hellige ledede kristne hær. Byen fik da sit navn, som betyder "den sejerrige". Louis IX af Frankrig blev taget til fange sammen med sin bror i det samme hus, som i dag er museum.

Referencer

External links 
 
 

Byer i Egypten
Etableret i 1219
Misiones (provins)

Provincia de Misiones er en provins nordøst i Argentina. Den grænser til Paraguay og Brasillien. I syd grænser den op til naboprovinsen Corrientes. Misiones har en befolkning på 963.870 (2001) og dækker et areal på 29.801 km2.

Det store vandfald er provinsens største attraktion.

Byer 
 Posadas, provinshovedstad med 280.000 indbyggere.
 Oberá, agroindustri preger byen. Om 60.000 indbyggere.
 Eldorado om 50.000 indbyggere.
 Puerto Iguazú, grænseby mod Brasillien nær nationalparken Iguazú. Præget af turisme,og har 35.000 indbyggere.

Historie 
Provinsen er opkaldt efter misonsstationerne til Jesuitne (Reducciones) som blev etableret i området. af det 15 Reducciones som blev etableret i Argentina, lå 11 i det som nu er provinsen Misiones. 4 af disse blev sat på UNESCOs liste over verdensarv i 1984: San Ignacio Mini, Nuestra Señora de Santa Ana, Nuestra Señora de Loreto, Santa María la Mayor.

Eksterne henvisninger 

 

Provinser i Argentina
Secret Intelligence Service

Secret Intelligence Service (SIS) er den britiske regerings oversøiske efterretningstjeneste. I offentligheden omtales organisationen ofte som MI6, et navn der først anvendtes i tiden omkring 1. verdenskrig og som ikke længere bruges i officiel sammenhæng.

SIS blev grundlagt i 1909 som modtræk til tysk oprustning, men eksistensen af SIS blev først officielt indrømmet i 1994. SIS havde mange aktive folk i Danmark under 2. verdenskrig, bl.a. i modstandsgruppen Dannevirke med lederen revisor H. C. Steen Hansen og ejer af Admiral Gjeddes Gård.
 
Direktør og senere SIS-agent Holger Andreasen opsnappede oplysninger om et hemmeligt tysk raketvåben og videregav denne viden. Herefter kom Aage C. H. Andreasen i kontakt med SIS Stockholm-folkene, ansat i paskontrollen Stockholm, Cyril Cheshire og Victor Hampton. Andreasen blev hvervet som britisk SIS-agent i Danmark med dækbetegnelsen R 34. R var initialerne for SIS-kontoret i Stockholm og R 34 betegnede både Andreasen som SIS-agent og den organisation, som han opbyggede i Danmark. Hans nære medarbejdere blev flylederen, flytelegrafist Otto Kiertzner (R 34-D) , reserveofficeren Gerald Salicath (R 34-D7)  og officeren Poul Sæbye (R 34-D10) . Mange andre medvirkede måske 40-50 personer eller flere var i organisationen under Andreasen, bl.a. kaptajn Wilhelm Nellemose , kaptajn Aage Olstrup , artist Doan Ryle, premierløjtnant Svend Truelsen, Arne Lützen-Hansen  med medarbejderne Bodil Lang og Vibeke Munch, tapetsere Arne Petersen, tolk Pierre Berling , Stephan von Szenazyungarsk ingeniør, Edvard Helge Lindström-Malmsteen  m.fl. Oplysninger blev videreformidlet til Stockholm ad egne kanaler og med egne kurérer.

Tjenestens ellers lukkede arkiver fik forfatteren og historikeren Keih Jeffrey godkendt adgang til og udgav i 2010 bogen: MI6 The History of the Secret Intelligence Service 1909-1949

Siden 1995 har tjenesten haft hovedkvarter ved Vauxhall Cross i den sydlige del af London.

Litteratur 
 Alan Hjorth Rasmussen ” Tand for tunge” Modstandskamp i Gundsø 1940-45 - Secret Intelligence Service i Danmark 1941-1945, Fjordmuseet 1998. 
 Keith Jeffrey "MI6 The History of the Secret Intelligence Service 1909-1949, 2010

Kildehenvisninger

Eksterne henvisninger 

Britiske efterretningstjenester
Etableret i 1909
Siri Nilsen

Siri Anne Nilsen (født 1985 i Oslo) er en norsk sanger, musiker, sangskriver og danser.

Siri Nilsen debuterte som sceneartist i april 2007, og har siden da holdt en række små og store koncerter rundt om i landet, i forbindelse med forskellige festivaler, men også på større scener som Rockefeller. Hun fremfører sit eget materiale. På scenen spiller hun ukulele i tillæg til at hun synge.

I 2008 vandt hun Grappa debutantpris. Juryen beskrev hende som en lovende sanger og sangskriver med et hudløst og personligt udtryk.Hun skriver og fremfører sange som bevæger og hun har mod til å skrive enkle, personlige og nære tekster på norsk.
Siri Nilsen er en del af den Oslo-baserede musik- og digtergruppe Blues Run The Game, sammen med bl.a. musikerne Arild Hammerø og Jens Carelius.

Hun er datter af den kendte norske samger Lillebjørn Nilsen.

Pladedebut 
Siri Nilsens debutalbum Vi som ser i mørket blev udgivet af Grappa i 2009, og indeholder elleve originale spor. 
I anmeldelsene har det blivet associeret til bl.a. Joni Mitchell, Anja Garbarek, Ane Brun, Kate Bush, Antony and the Johnsons.

Tidligere arbejde 
Siri Nilsen har tidligere været kort med i pladerne Einar Stenseng af Einar Stenseng og The Beat of the Travel af Jens Carelius. Hun har også optrådt som gæstevokalist for Kråkesølv og Shaun Bartlett. Siri har været dubber i mange år, og har blandt andet været den norske stemme til Haru i Katteprinsen og Kiki i Kikis budservice. Hun er også den norske stemme til Candace i Phineas and ferb.

Diskografi 
 Vi som ser i mørket (2009)
 Alle snakker sant (2011)
 Skyggebokser (2014)

Filmografi 
 Over stork og stein (1994) 
 Maja Steinansikt (1996) – Silvia

Priser 
 Spellemannprisen 2014: Årets tekstforfatter
 2013: Oslo bys kunstnerpris
 Lyspunkt 2012. Tekstforfatterfondets pris til unge sangskrivere.
 2008: Grappa debutantpris

Anmeldelser 
 Bergens Tidende
 Aftenposten
 Romerikes Blad

Eksterne henvisninger 

 
 
 

Sangere fra Norge
Dansere fra Norge
Sangskrivere fra Norge
Tegnefilmsdubbere fra Norge
Personer fra Oslo
Norsksprogede forfattere fra Norge
Ikkevold (tidsskrift)

Ikkevold er et månedlig norsk tidsskrift om ikke-vold fredsarbejde og pacifisme. Det bliver udgivet af Folkereisning mot krig (FMK) og udkom første gang i 1968. I dag findes der også en internetudgave af bladet.

Links 
Ikkevolds internetudgave

Tidsskrifter fra Norge
Etableret i 1968
Pacifisme
Folkereisning mot krig

Folkereisning mot krig (FMK) er en norsk pasifistisk organisation. Den blev stiftet i 1937 af Olaf Kullmann og Lilly Weber, som norsk sektion af War Resisters' International.

FMK udgiver tidsskriftet Ikkevold, som startede med at udkomme i 1968.

Links 
 FMKs hjemmeside 

Etableret i 1937
Organisationer fra Norge
Vilhelm Schøler

Hans Vilhelm Riber Schøler (18. august 1811 i Hammel – 29. marts 1875) var en dansk præst og politiker, bror til P.C. og Laurids Schøler.

Han var søn af skolelærer Nicolai Pedersen Schøler (1772-) og Margrethe f. Sommer (1774-). Vilhelm Schøler blev student fra Aarhus Katedralskole 1831 og tog teologisk embedseksamen 1839. Han var medstifter af Studentersamfundet 1840. Efter at have rejst udenlands 1840-1842 blev han 1843 sognepræst i Vodder i Haderslev Vesteramt, hvor han 1844 blev medbestyrer af Rødding Højskole. 1846 forflyttedes han til Staby og Madum i Ringkjøbing Amt, 1857 blev han residerende kapellan ved Vor Frelsers Kirke på Christianshavn og 1862 sognepræst for Vester og Øster Hassing i Aalborg Stift.

Han valgtes til folketingsmand for Ringkøbing Amts 1. kreds 1849 og 1852 samt efter opløsningerne 1853 og 1854; men året efter nedlagde han sit mandat. 1861 stillede han sig uden held i Lyngbykredsen mod Wilhelm von Rosen. 1864 valgtes han i Nørresundby til Rigsrådets Folketing. Han døde 29. marts 1875.

Han ægtede 1843 Johanne Marie Ammitzbøll (1814-1864), datter af godsejer Ivar Ammitzbøll, og efter hendes død 1865 Amalie Elisabeth Norden Sølling (9. december 1842 - 12. november 1896), datter af justitsråd, toldkontrollør Erik Norden Sølling.

Kilder 
 
  Biografi af Ludvig Koch
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Sofus Elvius, Danmarks Præstehistorie 1869-84, s. 182 f.
 Poul Bjerge, Aarbog for dansk Kulturhistorie 1893, s. 124.

Præster fra Danmark
Folketingsmedlemmer i 1840'erne
Folketingsmedlemmer i 1850'erne
Medlemmer af Rigsrådets Folketing
Personer fra Hammel
Personer i Dansk Biografisk Leksikon
Artikler fra 1. udgave af Dansk biografisk leksikon
Studenter fra Aarhus Katedralskole
Vi som ser i mørket

Vi som ser i mørket er et album med Siri Nilsen, udgivet i 2009. Dette er hendes første plade som soloartist.

Sporliste 

 Huset
 Åpen bok
 The Song With No Name
 Herregud
 Å mor
 Iron Sky
 «Vær her nå»
 Ears Pierced
 Alt som er ingenting
 De vil forstå
 Lucias sang

Debutalbum fra 2009
Debutalbum fra Norge
… confront … confront …

... confront ... confront ... er et album med PVC udgivet i 1982.

Sporliste 

 This Is the World
 Confront Comfort
 Hyper
 Pigment
 Tragic Mandolin Performance
 Horse Funkh
 Tropical Moist Forests

Album fra 1982
Rockalbum fra Norge
Metallothionein

Metallothionein er en gruppe af lette proteiner med et højt indhold af cystein. Ved hjælp af thiol-grupper fra cystein er proteinet i stand til binde metal, f.eks. zink, kobber, cadmium eller kviksølv.

Eksterne henvisninger 

Proteiner
Tore Sjöstrand

Tore Ingemar Sjöstrand (31 juli 1921 Danmark ved Uppsala-26 januar 2011 i Växjö) var en svensk løber. Han var medlem af Uppsala IF, Bellevue i Stockholm og IFK Växjö. 

Sjöstrand vandt bronzemedaljen på 3000 meter forhindring ved EM i Oslo 1946. To år senere ved OL i London, vandt han 3000 meter forhindring på tiden 9,04,6 med landsmænden Erik Elmsäter og Göte Hagström på anden og tredje plads. Han vandt to svenske mesterskaber; 1947 og 1948. Han sluttede karrieren efter en 8. plads ved EM i Bryssel 1950.

Eksterne henvisninger 
 Tore Sjöstrand – Sveriges Olympiska Kommitté  
 Svenska Magasinet – Tre varv runt jorden och Tore fick sin sköna revansch  
 Nordisk Familjeboks Sportlexikon, Nordisk Familjeboks Förlags AB, Stockholm 1938-1949. 
 Focus Presenterar Sporten 2, Almqvist & Wiksell/Gebers Förlag AB, Stockholm 1967. 
 Friidrottens först och störst, Stig Gustafson/Forum, Helsingborg 1975. 
 

 

Forhindringsløbere fra Sverige
Bamberg domkirke

Bamberg domkirke er viet til  Sankt Jørgen og Sankt Peter og er en af de tyske kejserdomkirker og med sine fire tårne det dominerende bygningsværk i den  gamle bydel i Bamberg. I kirken findes Bambergrytteren, det eneste helgenkårede kejserpars grav i det tysk-romerske rige (Henrik 2. og Kunigunde) og den eneste pavegrav (Pave Clemens 2.) nord for Alperne. Kirken er som en del af Bamberg indre by  på UNESCOs liste fra 1993 over verdens kulturarv.

Historie 
Kejser Henrik 2. nedlagde grundstenen i 1004, og indvielsen fandt sted i 1012. Kirken brændte i 1018 og 1185 og den anden indvielse fandt sted i 1237. Bamberg domkirke blev påbegyndt i romansk og afsluttet i gotisk stil. Fra 1611 fik kirken barokke elementer. Ludwig 1. af Bayern tilbageførte  dele af kirken til romansk stil mellem 1829 og 1837 .

Billedgalleri

Eksterne henvisninger 

Kirker i Tyskland
Etableret i 1004
Frederik Clauson-Kaas

Conrad Frederik Clauson-Kaas (1. juni 1782 – 20. juli 1853 i København) var en dansk hofmarskal.

C.F. Clauson-Kaas var søn af Conrad Clauson, ejer af Bærum Jernværk, og Kirsten f. Nielsen. Efter faderens død den 20. mai 1785 ægtede moderen samme år daværende assessor i den norske overhofret, senere dansk statsminister, Frederik Julius Kaas. 1804 adledes Conrad Frederik Clauson med navnet Clauson-Kaas. Han begyndte sin militære løbebane 1798 som underofficer ved det Søndenfjeldske Infanteriregiment, ansattes 1800 som fændrik ved det slesvigske Regiment og blev 1803 sekondløjtnant, hvorefter han forflyttedes til Guidekorpset. 1805 blev han udnævnt til adjudant hos prins Christian Frederik. 1810 fik han, der 1807 var blevet premierløjtnant, karakter som ritmester ved det akershusiske ridende korps og blev senere staldmester. Han ledsagede 1813 prins Christian Frederik til Norge. Efter prinsens tilbagekomst til Danmark 1814 blev Clauson-Kaas hans marskal, hvilken stilling han beklædte indtil 1825. Han udnævntes til kammerherre 1817 og ledsagede prinsen på dennes store udenlandsrejse. Efter at Clauson-Kaas havde taget sin afsked fra hoffet, blev han toldforvalter i Langenfelde, hvilket embede han fratrådte 1840. Han døde i København 20. juli 1853 af kolera i epidemien. Han var Ridder af Dannebrog.

Han var to gange gift: 1810 ægtede han komtesse Ferdinandine Jeanette Agnes Luckner (1790-1818) og senere Karen Magdalene Mathiesen (1804-1834). Han var fader til Jens Adolph Frederik Clauson-Kaas.

Referencer

Kilder 
 Alexander Thorsøe, "Conrad Frederik Clauson-Kaas", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, V, s. 289.

Hofmarskaller fra Danmark
Kavaleriofficerer fra Danmark
Staldmestre fra Danmark
Riddere af Dannebrog
Frederik
Danskere i 1800-tallet
Personer i Dansk Biografisk Leksikon
Kammerherrer fra Danmark
Toldembedsmænd fra Danmark
Ove Ullerup

Ove Ullerup (født 19. juli 1951 i Toftlund) er en dansk jurist, der har været kammerherre, ambassadør og hofmarskal.

Biografi 
Han er uddannet jurist i 1977, hvorefter han var tilknyttet FN's Flygtningehøjkommissariat indtil 1980.

Fra 1980 var han ansat i Udenrigsministeriet og fra 1997-2001 ambassadør i Vietnam.

Han var hofmarskal fra 2003 til 2014, hvor han annoncerede sin afgang for i stedet at blive ambassadør i Stockholm med virkning fra august 2015.

Privat 
Han er gift med Bodil Mørkøv, født den 27. februar 1956, og er far til tre døtre: Caroline, Simone og skuespilleren Emilie Ullerup.

Ordener 
  Erindringsmedaillen i Anledning af Hans Kongelige Højhed Prinsgemalens 75 Års Fødselsdag af Danmark (2009)
  Erindringsmedaillen i Anledning af Hendes Majestæt Dronningens 70 Års Fødselsdag af Danmark (2010)
  Storkors af Dannebrogordenen af Danmark (2012)
  Beredskabsforbundets Hæderstegn af Danmark (2005)
  Adolph af Nassaus civile og militære Fortjenstorden af Luxembourg
  Aztekiske Ørns Mexicanske Orden af Mexico
  Nordstjerneordenen af Sverige
  Føniksordenen af Grækenland
  Stara Planina Orden af Bulgarien
  Sydkorsorden af Brasilien

Noter

Eksterne kilder/henvisninger 

Personer i Kraks Blå Bog
Ambassadører fra Danmark
Jurister fra Danmark
Hofmarskaller fra Danmark
Storkors af Dannebrog
Modtagere af Nordstjerneordenen
Kammerherrer fra Danmark
Danskere i 1900-tallet
Danskere i 2000-tallet
Clauson-Kaas

Clauson-Kaas er en dansk-norsk adelsslægt, der stadig blomstrer.

Værksejer Conrad Clauson, besidder af Bærum Jernværk i Norge (født 1753, død 20. maj 1785), gift med Kirsten Nilson (Nielsen) (født 1757, død 11. januar 1827), datter af justitsråd Nielsen, der i andet ægteskab blev gift med gehejmestatsminister Frederik Julius Kaas, efterlod 4 børn, der blev adopteret af Kaas og ved patent af 24. februar 1804 blev adlet med navnet Clauson Kaas (senere skrevet Clauson-Kaas). De fik tre døtre: Ellen Marie (1777-1824), Eleonore (1778-1823) og Kirsten (1780-1840). Ellen Marie blev først gift med byfoged og sorenskriver Johan Severin Hjort (død 1802), gift 1812 med stadskirurg Samuel Hoffmann, og fik i alt 6 børn. Eleonore blev gift med generalkirurg og livlæge for kong Christian Frederik, professor Magnus Andreas Thulstrup i Christiania, ingen børn. Den tredje datter, Kirsten ”Jenny”, blev konventualinde af Gisselfeld, bosat i Prinsens Palæ i København.

Sønnen Frederik Clauson-Kaas blev ritmester, kammerherre, og hofmarskal hos daværende prins Christian Frederik, som han ledsagede til Norge som stattholder 1813 og fulgte med til Danmark efter hans abdikation som norsk konge 10. oktober 1814. Han ledagede også kongen på hans udenlandsrejse 1818-1822. Toldforvalter i Langenfeld 1825-1840. Døde i København. Gift først gang med 1811 med Agnes komtesse Luckner, 2) med Karen Magdalene Mathiesen, har efterladt 3 sønner, hvoraf følgende to blev gift og fik efterkommere:

 Af første ægteskab: Conrad Clauson-Kaas (1812-1888), premierløjtnant i preussisk tjeneste og senere postmester i Hainau, gift med sin kusine Sophie Caroline komtesse Luckner. Børn:
 Frederik (Fritz) (1847-1905), oberst i preussisk tjeneste, gift med sin kusine Frederikke Alexandra Clauson-­Kaas. 4 børn
 Hedevig (1850-1919), gift med generalkonsul Fritz Wilhelm Traugott von Versen
 Agnes f. 1850, gift med pastor Otto von Rancke
 Wilhelm (1859-1908), preussisk major, gift med Maria friherreinde von Willissen. 4 børn.

 Af andet ægteskab: Jens Adolph Frederik Clauson-Kaas (1826-1906), ritmester, kammerjunker, Ridder af Dannebrog og en fransk orden, ­kendt for sin virksomhed til husflidens fremme, gift 1853 med Sophie Caroline Christine Øelund, f. 1833. 9 børn:
 Frederikke Alexandra (1854-1919), gift med sin fætter Fritz Clauson-Kaas, oberst (se ovenfor)
 Oskar Adolph (1856-1939), skibskaptajn, gift med Vilhelmine Amalie Rombeck, dernæst med Helene Amalie Toop. I alt 5 børn
 Elisabeth (1857-1949), stiftsdame i Vallø
 Axel Vilhelm (1859-1931), teknisk tegner, gift med Christine Dorothea Nissen
 Louise (1861-1883)
 Dagmar (1863-1930), gift med fabriksdirektør Emil Aarestrup Friis
 Gustav Adolph (1865-1944), ritmester og direktør, gift med Selma Hviid, dernæst med Else Krum. I alt 8 børn
 Carl Christian (1868-1939), ingeniør og direktør, gift med Magda Charlotte Stannius. 3 børn,
 Magda (1876-1932), gift med musikprofessor Dante Luigi Fornari.

Kilder 
 Danmarks Adels Aarbog 1988-90
 Diverse andre kilder

 
Adelsslægter fra Danmark
Adelsslægter fra Norge
Wilhelm Heckel GmbH

Wilhelm Heckel GmbH er en producent af blæseinstrumenter med hovedkvarter i Wiesbaden, Tyskland. Firmaet er bedst kendt for dets fagotter, som betragtes som nogle af de bedste af slagsen.

Firmaet blev etableret i 1831 af instrumentmageren Johann Adam Heckel. Det er stadig et familieejet selskab.

Wilhelm Heckel er også kendt for dets produktion af kontrafagotter og heckelfoner. Tidligere producerede det også oboer, piccolo heckelfoner og heckel-clarinaer.

Referencer

Eksterne henvisninger 
 Officiel hjemmeside 

Musikinstrumentproducenter fra Tyskland
Etableret i 1831
Søren Haslund-Christensen

Generalmajor, kammerherre Ian Søren Haslund-Christensen (født 18. maj 1933, død 25. oktober 2021) var hofmarskal og søn af den danske ekspeditionsleder og forfatter Henning Haslund-Christensen.

Haslund-Christensen blev student fra Herlufsholm i 1951 og gjorde karriere i Forsvaret, hvor han blev oberst i 1982 og chef for 1. Jyske Brigade i Fredericia fra 1982 til 1985. Derefter chef for Hærens Officersskole 1985-1988. I 1988 blev Haslund-Christensen udnævnt til generalmajor og chef for Jyske Division. Fra 1989 til 2003 bestred han stillingen som hofmarskal. Fra 1993 til 2004 var han forstander for Herlufsholm Skole og Gods.

Han var formand for H.C. Andersens Fond, vicepræsident for Det Kongelige Danske Geografiske Selskab og var involveret i planlægningen af Galathea 3 ekspeditionen.

Ordener og udmærkelser
 Storkors af Dannebrogordenen med bryststjerne i diamanter
 Dannebrogordenens Hæderstegn
 Erindringsmedaillen i anledning af Hendes Majestæt Dronning Margrethe II's 25 års regeringsjubilæum 		
 Erindringsmedaillen i anledning af Hendes Majestæt Dronning Margrethes og Hans Kongelige Højhed Prins Henriks sølvbryllup den 10.6.1992
 Dronning Ingrids Mindemedaille 		
 Den Kongelige Belønningsmedalje
 Hæderstegnet for god tjeneste ved hæren	
 Dansk Militært Idrætsforbunds Hæderstegn 		
 Trestjerneordenen
 Den Hellige Skats Orden (Zui ho sho)
 Den islandske Falkeorden
 Forbundsrepublikken Tysklands Fortjenstorden
 Fortjenstordenen
 Den Hvide Elefants Orden (Moha Wara Bohru)
 Den Hvide Roses Orden
 El Infante Don Henriqués Orden
 Jyotirmaya Suvikhyat Treshakti Patta Orden		
 Kgl. Norske Fortjenstorden. 		
 Mongkut-Siam (den thailandske kroneorden)
 Kroneordenen
 Stara Planina Orden
 Stjerneordenen
 Storfyrst Gediminas' Orden
 Sydkorsorden
 Uafhængighedsordenen. 		
 United Nations Force in Cyprus
 Venskabsmedaljen Nayramdal
 Victoriaordenen
 Galathea Medaillen (2009)

Referencer 

Personer i Kraks Blå Bog (afdøde)
Generalmajorer fra Danmark
Hofmarskaller fra Danmark
Storkors af Dannebrog med bryststjerne i diamanter
Modtagere af Galathea Medaillen
Storofficerer af Trestjerneordenen
Kammerherrer fra Danmark
Herlovianere